Gâlceava știrilor. România TV și Antena 3 au ajuns să se „bată” în știri despre moguli. Televiziunea trustului Intact, Antena 3, a lansat în ultima săptămână un atac la adresa deputatului Sebastian Ghiță, cel care controlează postul România TV. Antena 3 a avut zilnic materiale cu Sebastian Ghiță. Nici România TV nu s-a lăsat mai prejos și în ultimele zile a avut la rândul său știri despre Dan Voiculescu și Antena 3, televiziune pe care o numește „PNL TV”.

Televiziunea controlată de Sebastian Ghiță a avut în ultimele două zile, aproape din oră în oră, știri despre Voiculescu sau despre Antena 3:

17, 18 decembrie: Postul a avut din oră în oră o știre despre cum Antena 3 a devenit PNL TV, dând exemplu o apariție a co-președintelui PNL, Alina Gorghiu, la Sinteza zilei, și ilustrând cu un colaj în care apare inclusiv Mircea Badea spunând ironic: „Nu există om în România care să fie mai cu PNL-ul decât mine”. „Antena 3, PNL TV: Gorghiu i-a luat locul lui Ponta”, a titrat România TV. „Ponta și Crin au fost executați la PNL TV”, a mai titrat postul pe burtieră.

17 decembrie: „Voiculescu, disperat. Ce face pentru bani în pușcărie”

18 decembrie: Războiul total Voiculescu - Băsescu: cine a furat mai mult

Știrile cu Sebastian Ghiță arată ca o campanie concertată împotriva mogulului România TV:

15 decembrie - „Firmele deputatului PSD Sebastian Ghiță au lipici la contracte cu statul”

16 decembrie - „Sebastian Ghiță a făcut milioane de pe urma contractelor cu Ministerul Comunicațiilor”

17 decembrie - „În câțiva ani, statul i-a oferit lui Sebastian Ghiță peste un miliard de lei, prin 350 de contracte”

17 decembrie - „Grupul Teamnet se delimitează de Sebastian Ghiță după dezvăluirile Antenei 3”

18 decembrie - „Sebastian Ghiță, zeci de milioane de euro de la Agricultură”

Publicitate

Iulia Bunea

iulia.buneapaginademedia.ro